Mēmele (Skaistkalnes pagasts)
Mēmele (agrāk Ānmēmele un Jaunmēmele) ir ciems Bauskas novada Skaistkalnes pagastā. Izvietojies pagasta dienvidrietumos Mēmeles labajā krastā, pie autoceļa V1020 (Likverteni—Jaunsaule—Skaistkalne) 9,5 km no pagasta centra Skaistkalnes, 27,5 km no novada centra Bauskas un 97 km no Rīgas. Apdzīvotā vieta izveidojusies ap bijušās Ānes-Mēmeles (Hahns-Memelshof) muižas centru.